**–––––––––––––––––––––––––––––––––––––––––––––––––––––––––––––––––––––––––––––––**

*Nitra, 11.11.2022*

**Oznámenie o zákaze uvádzania veterinárnych prípravkov**

**EKOPOL, APIDEZ a BISANAR na trh**

ÚŠKVBL Nitra (odbor liečiv - skúšobné laboratórium) vykonal analýzu vzoriek veterinárnych prípravkov pre včely:

**EKOPOL, schvaľovacie číslo 055/R/17-S, šarže: 030422, 010222, 010220, 040420, 080920**

**APIDEZ, schvaľovacie číslo 135/R/20-S, šarže: 030422, 010221, 010120**

**BISANAR, schvaľovacie číslo 021/R/20-S, šarže: 050422, 030321, 030820, 020820**

**Držiteľ rozhodnutia o schválení:** Apimedico s.r.o., Mýto pod Ďumbierom 150, 976 44 Mýto pod Ďumbierom

Vo všetkých analyzovaných vzorkách veterinárnych prípravkov EKOPOL, APIDEZ a BISANAR bola potvrdená prítomnosť farmakologicky účinnej látky flumetrín, ktorá nie je pre veterinárne prípravky povolená.

**Na základe vykonaného šetrenia a vzhľadom k uvedeným skutočnostiam a za účelom ochrany zdravia a života ľudí a zvierat vydal ÚŠKVBL Nitra rozhodnutie o zákaze uvádzania veterinárnych prípravkov EKOPOL, APIDEZ a BISANAR na trh.**

**Odporúčanie ÚŠKVBL:**

**Nenakupovať a nepoužívať veterinárne prípravky EKOPOL, APIDEZ a BISANAR .**